Hepatitis A
Hepatitis A (ranije poznat kao infektivni hepatitis) je akutno zarazno oboljenje jetre uzrokovano virusom hepatitisa A (HAV). U mnogim slučajevima javlja se veoma malo simptoma ili ih uopće nema, posebno kod mlađih osoba. Vrijeme koje protekne između infekcije i pojave simptoma, kod onih kod kojih se razviju, je između dvije i šest sedmica. Kada simptomi postoje, oni obično traju osam sedmica i mogu da budu u vidu: mučnine, povraćanja, proliva, žutila kože, groznice i abdominalnog bola. Oko 10–15% ljudi doživi ponovno vraćanje simptoma tokom šest mjeseci nakon prvobitne infekcije. Akutno zatajenje jetre rijetko može da se desi, s tim da je uobičajenije kod starijih osoba.